CELEX: 52011PC0757
Language: lt
Date: 2011-11-15
Title: Pasiūlymas TARYBOS SPRENDIMAS kuriuo iš dalies keičiamas 2010 m. birželio 7 d. Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo ir pratęsiamas jo galiojimo laikotarpis

|

52011PC0757

	AIŠKINAMASIS MEMORANDUMAS2010 m. birželio 7 d., pasibaigus konsultacijoms pagal AKR ir ES partnerystės susitarimo 96 straipsnį, Europos Sąjungos Taryba nusprendė dvylikos mėnesių laikotarpiu imtis atitinkamų priemonių prieš Madagaskaro Respubliką (Sprendimas 2010/371/ES[1]). 2011 m. gegužės 30 d. Tarybos sprendimu 2011/324/ES[2] šio sprendimo galiojimas pratęstas iki 2011 m. gruodžio 6 d.Sprendimu 2010/371/ES priimtos atitinkamos priemonės: sustabdyti biudžeto paramos teikimą, 10-ojo EPF nacionalinės orientacinės programos įgyvendinimą, taip pat su vyriausybe ir jos tarnybomis tiesiogiai susijusių priemonių ir mokėjimų vykdymą pagal 9-ąjį EPF. Be to, Komisija perėmė EPF nacionalinio įgaliojimus suteikiančio pareigūno funkcijas. Šios priemonės neturi poveikio nei humanitarinės pagalbos operacijoms, nei tam tikriems projektams, kuriais tiesiogiai remiami vietos gyventojai.Tarpininkavimo veiksmų, kurių per visą krizę aktyviai ėmėsi Pietų Afrikos vystymosi bendrija (PAVB), padedama Afrikos Sąjungos, ES ir kitų tarptautinių partnerių, rezultatas – Madagaskarui padėti skirtas krizės įveikimo planas, kurį 2011 m. rugsėjo 17 d. pasirašė svarbiausi Madagaskaro politinio proceso dalyviai. Šiuo dokumentu nustatomi dokumentą pasirašiusių subjektų prisiimti įsipareigojimai siekti neutralaus, įtraukaus ir sutarimu grindžiamo pereinamojo laikotarpio proceso, kurio pabaigoje būtų surengti patikimi, laisvi, skaidrūs rinkimai ir Madagaskare vėl įsivyrautų konstitucinė tvarka.Plano pasirašymas yra pirmasis svarbus žingsnis, bet taip pat svarbu jį greitai ir veiksmingai įgyvendinti laikantis plane nustatytų svarbiausių tikslų. Jeigu tai įvyktų, Sąjunga turėtų būti pasirengusi remti pereinamojo laikotarpio procesą, kaip ji įsipareigojo daryti per krizę, ir pamažu procesui konstruktyviai žengiant į priekį ji taip pat galėtų imtis priemonių laipsniškai atnaujinti vystomąjį bendradarbiavimą.Atsižvelgiant į šiuos vilčių teikiančius įvykius ir siekiant išvengti teisinio vakuumo po 2011 m. gruodžio 6 d., reikėtų iš dalies pakeisti 2010 m. birželio 7 d. Tarybos sprendimo 2010/371/ES priede nustatytas atitinkamas priemones ir pratęsti jų galiojimą dvylikai mėnesių.Siekiant komunikuoti aiškią Sąjungos žinią, kuri paskatintų Madagaskaro valdžios institucijas ir visus planą pasirašiusius suinteresuotuosius subjektus aktyviau jį įgyvendinti, siūloma išsiųsti laikinajam prezidentui dar vieną raštą, kuriuo jam būtų pranešta apie šį sprendimą ir, remiantis abipusių įsipareigojimų struktūra, išdėstytos priemonės, kurias ES įsipareigoja priimti, kai tik Madagaskaras, kaip susitarimo šalis, įvykdys įsipareigojimus, susijusius su pagrindiniais pereinamojo laikotarpio tikslais, arba tais tikslais, kurie gali būti nustatyti abiejų šalių galimo politinio dialogo metu.Priimamas sprendimas gali būti bet kuriuo metu peržiūrėtas, kad jį būtų galima iš dalies pakeisti atsižvelgiant į šalies politinių įvykių raidą ir plano įgyvendinimo pažangą arba jos nebuvimą.2011/0343 (NLE)PasiūlymasTARYBOS SPRENDIMASkuriuo iš dalies keičiamas 2010 m. birželio 7 d. Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo ir pratęsiamas jo galiojimo laikotarpisEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą Kotonu 2000 m. birželio 23 d.[3] ir peržiūrėtą Uagadugu (Burkina Fasas) 2010 m. birželio 22 d.[4] (toliau – AKR ir EB partnerystės susitarimas), ypač į jo 96 straipsnį,atsižvelgdama į Taryboje susirinkusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi, siekiant įgyvendinti AKR ir EB partnerystės susitarimą[5], ypač į jo 3 straipsnį,atsižvelgdama į Europos Komisijos pasiūlymą,susitarusi su Sąjungos vyriausiuoju įgaliotiniu užsienio reikalams ir saugumo politikai,kadangi:1.  2010 m. birželio 7 d. Sprendimas 2010/371/ES[6] dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo priimtas, kad būtų įgyvendinamos atitinkamos priemonės atsižvelgiant į esminių Susitarimo 9 straipsnio elementų pažeidimą;2.  2011 m. gegužės 30 d. Sprendimu 2011/324/ES[7] šios priemonės pratęstos iki 2011 m. gruodžio 6 d., kadangi praėjus dvylikai mėnesių Madagaskaras nepasirašė, o Pietų Afrikos vystymosi bendrija (PAVB), Afrikos Sąjunga ir tarptautinė bendruomenė nepatvirtino sutarimu pagrįsto pereinamojo laikotarpio plano;3.  visoms Madagaskaro politinėms partijoms įdėjus daug pastangų ir PAVB tarpininkavus dauguma Madagaskaro svarbiausių politinio proceso dalyvių 2011 m. rugsėjo 17 d. pasirašė planą, kurio tikslas – įveikti krizę Madagaskare. Planu nustatomi dokumentą pasirašiusių subjektų prisiimti įsipareigojimai siekti neutralaus, įtraukaus ir sutarimu grindžiamo pereinamojo laikotarpio proceso, kurio pabaigoje būtų surengti skaidrūs, laisvi, patikimi rinkimai ir Madagaskare vėl įsivyrautų konstitucinė tvarka;4.  todėl turi būti iš dalies pakeistos galiojančios atitinkamos priemonės, kad Sąjunga galėtų remti pereinamojo laikotarpio pažangą su sąlyga, kad Madagaskaras įvykdys įsipareigojimus, susijusius su svarbiausiais pereinamojo laikotarpio plano tikslais arba tais tikslais, kurie gali būti nustatyti Madagaskaro vyriausybės ir Europos Sąjungos galimo politinio dialogo metu;5.  Sprendimo 2010/371/ES, iš dalies pakeisto Sprendimu 2011/324/ES, galiojimo laikotarpis baigiasi gruodžio 6 d.; atitinkamos priemonės, iš dalies pakeistos šiuo sprendimu, turėtų būti taikomos dvylika mėnesių, neatmetant galimybės per šį laikotarpį jas reguliariai peržiūrėti,PRIĖMĖ ŠĮ SPRENDIMĄ1 straipsnisSprendimas 2010/371/ES, kurio galiojimas pratęstas Sprendimu 2011/324/ES, iš dalies keičiamas taip:1) priemonės, nustatytos 2010 m. birželio 7 d. Sprendimo 2010/371/ES priedo rašte, pakeičiamos priemonėmis, nustatytomis šio sprendimo priede;2) Sprendimo 2010/371/ES 3 straipsnio antras sakinys pakeičiamas šiuo sakiniu: „Jis galioja iki 2012 m. gruodžio 6 d., neatmetant galimybės per šį laikotarpį jį reguliariai peržiūrėti“.2 straipsnisŠis sprendimas įsigalioja jo priėmimo dieną.Priimta BriuselyjeTarybos varduPirmininkasPRIEDASBriuselis, [data]RAŠTO LAIKINAJAM PREZIDENTUI PROJEKTASGerbiamasis Prezidente,Europos Sąjunga teikia itin didelę reikšmę AKR ir EB partnerystės susitarimo 9 straipsnio nuostatoms. Esminiai partnerystės susitarimo elementai, taigi, ir mūsų santykių pagrindas – žmogaus teisių užtikrinimas, demokratinės institucijos ir teisinė valstybė.2011 m. birželio 16 d. raštu Europos Sąjunga pranešė Jums apie savo 2011 m. gegužės 30 d. Sprendimą 2011/324/ES, kuriuo iki 2011 m. gruodžio 6 d. pratęsiamos 2010 m. birželio 7 d. priimtos atitinkamos priemonės pagal to Susitarimo 96 straipsnio 2 dalies c punktą.Nuo tos dienos Europos Sąjunga atidžiai stebėjo įvykius Jūsų šalyje ir aktyviai rėmė Pietų Afrikos vystymosi bendrijos (PAVB) ir kitų Afrikos partnerių tarpininkavimo veiksmus, dėl kurių 2011 m. rugsėjo 17 d. pasirašytas planas su pakeitimais, padarytais per PAVB aukščiausiojo lygio susitikimą 2011 m. birželio 11–12 d.Europos Sąjunga palankiai vertina plano pasirašymą primindama, kad ji ir toliau pasirengusi glaudžiai bendradarbiaudama su tarptautine bendruomene politiškai ir finansiškai remti pereinamojo laikotarpio procesą, jeigu PAVB ir Afrikos Sąjunga paprašys tą daryti.Šis Europos Sąjungos įsipareigojimas priklauso nuo to, ar Madagaskaras vykdys toliau išvardytus įsipareigojimus:Madagaskaro įsipareigojimai | Europos Sąjungos įsipareigojimai |Pasirašyti planą | Vyriausiosios įgaliotinės užsienio reikalams ir saugumo politikai M. Ashton spaudos atstovo pareiškimas (palankiai įvertintas pasirašymas ir pasiūlyta politinė bei finansinė pereinamojo laikotarpio tikslų įgyvendinimo parama, su sąlyga, kad bus pasiekti pereinamojo laikotarpio tikslai) Užmegzti aukšto lygmens ryšius su Madagaskaro valdžios institucijomis (2 Madagaskaro ministrų vizitas) Nustatyti ir suformuluoti programas, finansuojamas iš 10-ojo EPF ir biudžeto eilučių, skirtas gyventojų pažeidžiamoms grupėms remti Nustatyti vystomojo bendradarbiavimo programas ir programas, skirtas pereinamojo laikotarpio procesui remti iš 10-ojo EPF ir biudžeto eilučių |Sutarimo pagrindais paskirti ministrą pirmininką ir nacionalinės vienybės vyriausybę | Pripažinti Madagaskaro laikinąjį prezidentą ir vyriausybę, sudaryti sąlygas Sąjungos ambasadoriui Madagaskare įteikti skiriamuosius raštus Sušaukti pirmąjį politinio dialogo susitikimą pagal Kotonu susitarimo 8 straipsnį (laipsniško bendradarbiavimo atnaujinimo sąlygų ir tvarkos svarstymas) Konsultuotis su PAVB ir Afrikos Sąjunga dėl paramos pereinamuoju laikotarpiu (pritarimas planui ir pirmiesiems jo įgyvendinimo veiksmams) ir (arba) sušaukti tarptautinės ryšių grupės Madagaskaro klausimais posėdį, Sąjungai teigiamai reaguoti į tarptautinės bendruomenės bendrų veiksmų koordinavimą ir aktyviai dalyvauti Suformuluoti vystomojo bendradarbiavimo programas ir programas, skirtas pereinamojo laikotarpio procesui remti iš 10-ojo EPF ir biudžeto eilučių |Suburti Pereinamojo laikotarpio parlamentą ir nepriklausomą nacionalinę rinkimų komisiją, parengti ir įgyvendinti patikimą rinkimų sistemą remiant JT (rinkimų vertinimo ataskaita) | Jeigu JT rinkimų vertinimo misijos ataskaitoje teikiama teigiama nuomonė ir rinkimų tvarkaraštis yra realistiškas: įtraukti Madagaskarą į 2012 m. ES rinkimų stebėjimo misijos prioritetinių šalių sąrašą ir taip pabrėžti Sąjungos norą išsiųsti ES rinkimų stebėjimo misiją, priklausomai nuo turimų finansinių išteklių ir remiantis tiriamosios misijos duomenimis Nustatyti ir suformuluoti rinkimų paramos priemones, naudojant įvairias priemones, ypač stabilumo priemonę, atsižvelgiant į turimus finansinius išteklius |Priimti Amnestijos įstatymą, kurį ratifikuotų Pereinamojo laikotarpio parlamentas, ir įstatymą (kurį priimtų Parlamentas) dėl laikinojo prezidento, ministro pirmininko ir vyriausybės narių atsistatydinimo tvarkos įgyvendinimo, jeigu minėti asmenys nuspręstų dalyvauti rinkimuose | Antrasis politinio dialogo plenarinis susitikimas pagal Kotonu susitarimo 8 straipsnį (diskusijų dėl laipsniško bendradarbiavimo atnaujinimo sąlygų ir tvarkos tęsinys) Nustatyti ir suformuluoti nacionalinio susitaikymo ir demokratizacijos paramos priemones |Surengti parlamento ir prezidento rinkimus | Išsiųsti ES rinkimų stebėjimo misiją (priklausomai nuo turimų finansinių išteklių) |Paskelbti rinkimų rezultatus ir grįžti prie konstitucinės tvarkos | Vyriausiosios įgaliotinės užsienio reikalams ir saugumo politikai C. Ashton pareiškimas dėl rinkimų eigos ir rezultatų; jų patikimumo vertinimas Jeigu rezultatas teigiamas, pradėti sprendimo pagal Kotonu susitarimą 96 straipsnį ir Europos Komisijos sprendimo perimti nacionalinio įgaliojimus suteikiančio pareigūno funkcijas panaikinimo procedūrą Įgyvendinti priemones, kuriomis atnaujinamas vystymosi bendradarbiavimas (EPF ir biudžeto eilutės) |Naujas prezidentas, vyriausybė ir parlamentas pradeda vykdyti savo funkcijas | Sąjungos pareiškimas, kurį pasirašo vyriausioji įgaliotinė užsienio reikalams ir saugumo politikai C. Ashton ir Komisijos narys A. Piebalgs, kuriuo teigiamai įvertinamas grįžimas prie konstitucinės tvarkos ir patvirtinamas visiškas ES ir Madagaskaro santykių normalizavimas ir visiškai atnaujinamas vystomasis bendradarbiavimas Sprendimo pagal Kotonu susitarimą 96 straipsnį ir Europos Komisijos sprendimo perimti nacionalinio įgaliojimus suteikiančio pareigūno funkcijas panaikinimas |Raginame Jus ir visus Madagaskaro politinio proceso dalyvius toliau dėti visas pastangas kuo greičiau įgyvendinti planą, kad ES galėtų remti sutarimu pagrįstą neutralų pereinamojo laikotarpio procesą, kad padėtų Madagaskarui įveikti krizę; šio proceso rezultatas turėtų būti laisvi ir patikimi rinkimai, kuriais būtų sudarytos sąlygos grįžti prie konstitucinės tvarkos.Atsižvelgdama į tai, kas išdėstyta, Europos Komisija nusprendė pakeisti priemones, nustatytas 2010 m. birželio 7 d. Sprendimo 2010/371/ES priedo rašte, kuris buvo Jums išsiųstas 2010 m. birželio 16 d., toliau išvardytomis atitinkamomis priemonėmis:- humanitarinei ir neatidėliotinai pagalbai poveikio nedaroma;- Europos Komisija gali įgyvendinti tam tikrus projektus ir programas, kuriais tiesiogiai remiami gyventojai;- pagal 9-ojo ir 10-ojo Europos plėtros fondo (EPF) nacionalines orientacines programas teikiama biudžeto parama lieka sustabdyta;- pagal 9-ąjį EPF jau vykdomi projektai ir programos įgyvendinami toliau, išskyrus priemones ir mokėjimus, tiesiogiai susijusius su vyriausybe ir jos tarnybomis; atsižvelgiant į politinių įvykių raidą gali būti atlikta peržiūra. Galiojančių sutarčių pakeitimai ir priedai kiekvienu atveju nagrinėjami atskirai;- regioniniai projektai kiekvienu atveju vertinami atskirai;- 10-ojo Europos plėtros fondo (EPF) nacionalinių orientacinių programų įgyvendinimas priklauso nuo to, ar Madagaskaras įvykdys pirmiau pateiktoje struktūroje nustatytus įpareigojimus; kai įsipareigojimai bus įvykdyti, Europos Sąjunga laipsniškai imsis atitinkamų veiksmų: įgyvendins paramos vietos gyventojams programas, rems pereinamojo laikotarpio veiksmus ir galiausiai visiškai atnaujins vystomąjį bendradarbiavimą su Madagaskaru.Šios priemonės galios 12 mėnesių, bet galės būti peržiūrėtos bet kuriuo metu, atsižvelgiant į teigiamą arba neigiamą Madagaskaro politinių įvykių raidą.PagarbiaiEuropos Sąjungos varduCatherine ASHTON Andris PIEBALGS[1] OL L 169, 2010 7 3, p. 13.[2] OL L 146, 2011 6 1, p. 2.[3] OL L 317, 2000 12 15, p. 3.[4] OL L 287, 2010 11 4, p. 3.[5] OL L 317, 2000 12 15, p. 376.[6] OL L 169, 2010 7 3, p. 13.[7] OL L 146, 2011 6 1, p. 2.